ഡാഡി ലോംഗ് ലെഗ്സ് (1955)

ഫ്രാൻസ്, ന്യൂയോർക്ക് നഗരം, സാങ്കൽപ്പിക കോളേജ് പട്ടണമായ മസാച്യുസെറ്റ്സിലെ വാൾസ്റ്റൺ എന്നിവിടങ്ങളിൽ ചിത്രീകരിച്ച ഒരു മ്യൂസിക്കൽ കോമഡി ചിത്രമാണ് ഡാഡി ലോംഗ് ലെഗ്സ് (1955). ജീൻ നെഗുലെസ്കോ സംവിധാനം ചെയ്ത ഈ ചിത്രത്തിൽ ഫ്രെഡ് ആസ്റ്റെയർ, ലെസ്ലി കരോൺ, ടെറി മൂർ, ഫ്രെഡ് ക്ലാർക്ക്, തെൽമ റിറ്റർ എന്നിവർ പ്രധാന കഥാപാത്രങ്ങളെ അവതരിപ്പിച്ചു. ചിത്രത്തിന്റെ സംഗീത സംവിധാനവും വരികളും  ചിട്ടപ്പെടുത്തിയത് ജോണി മെർസർ ആയിരുന്നു. 1912ൽ ജീൻ വെബ്സ്റ്റർ എഴുതിയ ഡാഡി-ലോംഗ്-ലെഗ്സ് എന്ന നോവലിനെ അടിസ്ഥാനമാക്കി ഫീബി എഫ്രണും ഹെൻറി എഫ്രണും ചേർന്നാണ് ഇതിന്റെ തിരക്കഥ രചിച്ചത്.

ഫ്രാൻസ് അല്ലെങ്കിൽ ഒരു ഫ്രഞ്ച് പ്രമേയമുള്ള തുടർച്ചയായ മൂന്ന് ആസ്റ്റെയർ ചിത്രങ്ങളിൽ ആദ്യത്തേതായിരുന്നു ഇത് (മറ്റുള്ളവ ഫണ്ണി ഫെയ്സ്, സിൽക്ക് സ്റ്റോക്കിങ്സ് എന്നിവയായിരുന്നു). ആൻ അമേരിക്കൻ ഇൻ പാരീസ് (1951) എന്ന ചിത്രത്തിലൂടെ ഒരു ഫ്രാങ്കോഫൈലായിരുന്ന ജീൻ കെല്ലി കൊണ്ടുവന്ന ഫ്രഞ്ച് രീതിയിലുള്ള സംഗീതം പിന്തുരുന്ന ചിത്രങ്ങളിലൊന്നായിരുന്നു ഇത്. കെല്ലിയുടെ ശിഷ്യയായ കരോണും ഇതിൽ അഭിനയിച്ചിരുന്നു. ദ ബാൻഡ് വാഗൺ പോലെ ഡാഡി ലോംഗ് ലെഗ്സും ബോക്സ് ഓഫീസിൽ മിതമായ വിജയം മാത്രമാണ് നേടിയത്.

 കഥാസാരം 
സമ്പന്നനായ അമേരിക്കൻ വ്യവസായി ‍ജെർവിസ് പെൻഡിൽട്ടൺ മൂന്നാമൻ ഫ്രാൻസിലെ ഒരു അനാഥാലയത്തിൽവച്ച് 18 വയസ്സുള്ള സന്തോഷവതിയായ ജൂലി ആൻഡ്രെ എന്ന അനാഥയുമായി യാദൃശ്ചികമായി കണ്ടുമുട്ടുന്നു. ന്യൂ ഇംഗ്ലണ്ടിലെ ഒരു കോളേജിൽ ഉപരിപഠനം നടത്തുന്നതിനുള്ള ഈ അനാഥയുടെ വിദ്യാഭ്യാസച്ചെലവുകൾ അയാൾ അജ്ഞാതനായ ഇരുന്നുകൊണ്ട് വഹിക്കുന്നു. തന്റെ അജഞാതനായ ഗുണഭോക്താവിന് നിരന്തരം കത്തുകൾ എഴുതുന്ന അവൾ‍, അദ്ദേഹത്തെ ഡാഡി ലോംഗ് ലെഗ്സ് എന്ന് പേരു വിളിക്കുന്നു (അയാളുടെ രൂപത്തെക്കുറിച്ചുള്ള അനാഥാലയത്തിലെ മറ്റ് അന്തേവാസികളുടെ വിവരണത്തെ അടിസ്ഥാനമാക്കി). പക്ഷേ അവൾ ആരെന്ന് അറിയാവുന്ന അയാൾ ഒരിക്കൽപ്പോലും അവൾക്ക് മറുപടി എഴുതുന്നില്ല. കുറച്ച് വർഷങ്ങൾക്ക് ശേഷം, അയാൾ അവളെ സ്കൂളിൽ സന്ദർശിക്കുന്നുവെങ്കിലും, അപ്പോഴും തന്റെ വ്യക്തിത്വം മറച്ചുവെക്കുന്നു. ഇരുവരും തമ്മിൽ കാര്യമായ പ്രായവ്യത്യാസം ഉണ്ടായിരുന്നിട്ടുകൂടി അവൾ അദ്ദേഹത്തിൽ അനുരക്തയാകുന്നു.

 അഭിനേതാക്കൾ‍ 

 ജെർവിസ് പെൻഡിൽട്ടൺ മൂന്നാമനായി ഫ്രെഡ് ആസ്റ്റെയർ
 ജൂലി ആൻഡ്രെ ആയി ലെസ്ലി കരോൺ
 ലിൻഡ പെൻഡിൽട്ടണായി ടെറി മൂർ
 അലീഷ്യ പ്രിച്ചാർഡായി തെൽമ റിറ്റർ
 ഗ്രിഗ്സ് ആയി ഫ്രെഡ് ക്ലാർക്ക്
 സാലി മക്ബ്രൈഡായി ഷാർലറ്റ് ഓസ്റ്റിൻ
 ലാറി കീറ്റിംഗ് അംബാസഡറായി അലക്സാണ്ടർ വില്യംസൺ
 ഗെർട്രൂഡ് പെൻഡിൽട്ടണായി കാതറിൻ ഗിവ്നി
 ജിമ്മി മക്ബ്രൈഡായി കെല്ലി ബ്രൌൺ
 റേ ആന്റണി തന്നെ (റേ ആന്റണിയും അദ്ദേഹത്തിന്റെ ഓർക്കസ്ട്രയും) 
 ജെയിംസ് ക്രോംവെൽ എക്സ്ട്രാ
 ഒലാൻ സോൾ അസിസ്റ്റന്റ് മാനേജർ (അപ്രധാന വേഷം)
 പ്രൊഫസറായി പെർസിവൽ വിവിയൻ (അപ്രധാനം)

 നിർമ്മാണം 
1931 ൽ 20-ത് സെഞ്ചുറി ഫോക്സ് നിർമ്മാണക്കമ്പനി ജീൻ വെബ്സ്റ്ററുടെ ഡാഡി ലോംഗ് ലെഗ്സ് നോവലിന്റെ ചലച്ചിത്രാവകാശം വാങ്ങുകയും ജാനറ്റ് ഗെയ്നോർ, ഷേർലി ടെമ്പിൾ എന്നീ നടിമാർ അഭിനയിച്ച ചിത്രത്തിന്റെ രണ്ട് വെവ്വേറെ പതിപ്പുകൾ പുറത്തിറക്കുകയും ചെയ്തു.  

നിർമ്മാതാവ് ഡാരിൽ എഫ്. സാനക്ക് ഈ ചിത്രത്തിന് ഒരു റീമേക്ക് വിഭാവനം ചെയ്യുകയും ഇത്തവണ ഗായികയും നടിയുമായ മിറ്റ്സി ഗെയ്നോറിനെ നായികയായി മനസിൽ കാണുകയും ചെയ്തു. ഫ്രെഡ് ആസ്റ്റെയറുമായി കണ്ടുമുട്ടുകയും ഡാഡി ലോംഗ് ലെഗ്സ് ഒരു സംഗീതചിത്രമാക്കാൻ അദ്ദേഹത്തിൽനിന്ന് പ്രചോദനം നേടുകയും ചെയ്യുന്നതുവരെ ഈ പദ്ധതി യാഥാർത്ഥ്യമായില്ല. പ്രധാന സ്ത്രീ വേഷം ഗെയ്നോർ തന്നെ അവതരിപ്പിക്കണമെന്നായിരുന്നു അപ്പോഴും ഡാരിൽ സാനക്കിന്റെ ആഗ്രഹമെങ്കിലും നടിയും നർത്തകിയുമായ ലെസ്ലി കരോണിനെ കാസ്റ്റ് ചെയ്യാൻ ആസ്റ്റെയർ നിർബന്ധിച്ചു. അപ്പോഴും എംജിഎം ന്റെ കരാർ നടിയായിരുന്ന കരോണിനെ പിന്നീട് ഫോക്സിന് വായ്പ നൽകി.

1954 ജൂലൈയിൽ നായകനെ അവതരിപ്പിച്ചിരുന്ന ഫ്രെഡ് ആസ്റ്റെയറിന്റെ ഭാര്യ ഫില്ലിസ് ശ്വാസകോശാർബുദം ബാധിച്ചതോടെ ചിത്രത്തിന്റെ നിർമ്മാണം താൽക്കാലികമായി നിർത്തിവച്ചു. സെപ്റ്റംബറിൽ അവർ മരിക്കുകയും ആസ്റ്റെയർ ദുഃഖിതനായതോടെ സിനിമയുടെ പ്രവർത്തനം തടസ്സപ്പെടുകയും ചെയ്തു. ആസ്റ്റെയറിന്റെ വേഷത്തിന് പകരക്കാരെ തേടിയെങ്കിലും, നിർമ്മാണത്തിനായി ഇതിനകം വളരെയധികം പണം ചെലവഴിച്ചതിനാൽ പിന്നീട് അദ്ദേഹം സിനിമയിലെ അഭിനയം പുനരാരംഭിക്കുകയും പൂർത്തിയാക്കുകയും ചെയ്തു.

 സ്വീകരണം 
ജാപ്പനീസ് ചലച്ചിത്ര നിർമ്മാതാവായ അകിര കുറോസാവ തന്റെ പ്രിയപ്പെട്ട 100 ചിത്രങ്ങളിൽ ഒന്നായി ഡാഡി ലോംഗ് ലെഗ്സിനെ ഉദ്ധരിച്ചു.

 പരാമർശങ്ങൾ 

 ഫ്രെഡ് ആസ്റ്റെയർഃ സ്റ്റെപ്സ് ഇൻ ടൈം, 1959, ഒന്നിലധികം പുനർപ്രസിദ്ധീകരണങ്ങൾ.
 ജോൺ മുള്ളർഃ ആസ്റ്റെയർ ഡാൻസിംഗ്-ദ മ്യൂസിക്കൽ ഫിലിംസ് ഓഫ് ഫ്രെഡ് ആസ്റ്റെയറിന്റെ, നോഫ് 1985, ISBN 

 ബാഹ്യ ലിങ്കുകൾ 






 അവലംബം 
വർഗ്ഗം:1955-ൽ പുറത്തിറങ്ങിയ ചലച്ചിത്രങ്ങൾ